Din cele 17 zile nelucrătoare de sărbătoare legală doar 10 pică în timpul săptămânii.
Deoarece 7 dintre cele 17 zile nelucrătoare de sărbătoare legală pică în weekend, salariații care au un program de lucru de luni până vineri se vor bucura de doar 10 zile libere.
Prima zi liberă care urmează, din acest an este ziua de 1 mai, când se sărbătorește Ziua Muncii și care va pica în timpul săptămânii, într-o zi de miercuri.
În acest an, cei care lucrează la stat vor avea în plus; zilele de 2 mai, 16 august și 27 decembrie 2024 libere, cu scopul de a crea punți între zilele deja libere și weekenduri.
Până la sfârșitul anului 2024, Românii mai au unsprezece zile libere legale
Zilele libere rămase în anul 2024 sunt:
1 mai (miercuri - Ziua Muncii);
3 mai (vineri - Vinerea Mare);
5 mai – (duminică - Paștele);
6 mai (luni - a doua zi de Paște);
1 iunie ( sâmbătă – Ziua Copilului);
23 iunie (duminică - Rusalii);
24 iunie (luni - a doua zi de Rusalii);
15 august (joi - Sfânta Maria);
30 noiembrie (sâmbătă – Sfântul Andrei);
1 decembrie (duminică - Ziua Națională a României);
25 și 26 decembrie (miercuri și joi - prima și a doua zi de Crăciun).
Angajatorii ai căror salariați lucrează în zile de sărbătoare legală, sunt obligați să le acorde acestora compensații.
Conform legislației, angajații au dreptul la o compensare cu timp liber în următoarele 30 de zile. În caz că această compensare nu poate fi acordată, angajații au dreptul la un spor salarial de cel puțin 100% din salariul de bază.
Angajatorii care nu acordă salariaților timp liber în zilele nelucrătoare sau care nu-i recompensează pentru munca în respectivele zile riscă amenzi între 5.000 și 10.000 de lei.